Ino Nshiinshi Nshomuyeeya Pali Baibo?
Sa inga mwaamba ayi . . .
ndi buku lya busongo bwa bantu?
ndi buku lya makani akalekale atashibikitwe na ngancinencine?
ndi buku lyakaswa kuli Lesa?
BAIBO ILAAMBA AYI
“Malembo akwe Lesa oonse akayubululwa anguwe mwiine.”—2 Timoti 3:16, The Bible in Lenje.
MBWEENGA MWACAFWIKWA NA MWASHIBA AYI BAIBO YAKASWA KULI LESA
Inga mwacana mikumbulo ya miipusho ipensha baanji mu bukaalo.—Tushimpi 2:1-5.
Inga mwacana kutangililwa kwa ncinencine mu bukaalo.—Kulumbaisha 119:105.
Inga mwacana lulangilo lwa ncinencine lwa kunembo.—Bene Loma 15:4.
SA INGA TWASHOMA NSHOYAAMBA BAIBO?
Ee, ceebo ca milandu iyi yotatwe:
Kunyumfwana kukondelesha abuumbi. Basankwa 40 bapusenepusene bakamanisha kulemba Baibo ndipakeenda myaaka 1,600. Baanji pali baaba tabana kubonanaawo. Nacibi boobo, Baibo ndi buku linyumfwana abuumbi, alimwi lilicitebo mutwi womwi!
Lyaashi lya kalekale lya lushinisho. Beshikulemba lyashi lya kalekale balashisa kukomwa kwa bantu babo. Ono bakalemba Baibo balo bakalemba pa shilubo shabo asha ba mu mushobo wabo.—2 Makani 36:15, 16; Kulumbaisha 51:1-4.
Bulaluki bulaba bwa ncinencine. Baibo yakaamba pa kunyonyoolwa kwa mushi wa Babiloni wa kalekale kakuli myaaka 200 kunembo. (Isaya 13:17-22) Yakaambila limwi liina lya muntu ngwaakasebensesha kuunyonyoola alimwi anshila njaakasebensesha pa kuunyonyola!—Isaya 45:1-3.
Bulaluki bumwi buunji bwa mu Baibo bwakacitika kweelana ashoonse nsheyakaamba. Ici tacikwe citukankamike mukwiinga Baibo yakaswa kuli Lesa.—2 Pita 1:21.
SHAKUYEEYAWO
Ino Baibo inga yamucafwa buyani kuba abukaalo bubotu?
Baibo ilakumbula mwiipusho uyo pali ISAYA 48:17, 18 a 2 TIMOTI 3:16, 17.
AMWIILEWO ASHIMWI
MAKANI ABOTU KUSWA KULI LESA!
Sa Ncancinencine Makani Abotu Alaswa Kuli Lesa?
Ino inga twashoma buyani ayi makani amu Baibo ngancine?
bem_Latn knc_Latn bem_Latn tum_Latn bem_Latn nya_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn kac_Latn bem_Latn bem_Latn run_Latn tum_Latn bem_Latn bem_Latn